b'\n_START_ARTICLE_\nSuomen Somaliliitto\n_START_SECTION_\nVaikuttamisty\xc3\xb6\n_START_PARAGRAPH_\nLiitto edist\xc3\xa4\xc3\xa4 yhteisty\xc3\xb6ss\xc3\xa4 muiden yhteiskunnan sektoreiden kanssa Suomessa asuvien somalialaisten asiaa ja toimii yhteiskunnallisena vaikuttajana Suomen somalialaisyhteis\xc3\xb6\xc3\xa4 koskevassa p\xc3\xa4\xc3\xa4t\xc3\xb6ksenteossa. Somaliliiton edustajat osallistuvat keskusteluihin viranomaisten ja muiden yhteiskunnallisten tahojen kanssa._NEWLINE_Liitto edist\xc3\xa4\xc3\xa4 somalialaistaustaisten mahdollisuuksia kehitty\xc3\xa4 aktiivisiksi kansalaisiksi oikeuksineen ja velvollisuuksineen. Tarkoitus on saada mukaan toimintaan my\xc3\xb6s nuorempaa sukupolvea, joka on hyv\xc3\xa4\xc3\xa4 vauhtia juurtumassa suomalaiseen yhteiskuntaan, ja jonka valmiudet toimia kansalaisyhteiskunnassa ovat vanhempiaan paremmat. Tavoitteena on osallistuttaa nuoria liiton toimintaa niin, ett\xc3\xa4 he tuntevat liiton omakseen.\n_START_SECTION_\nNeuvontapalvelu\n_START_PARAGRAPH_\nSomaliliitto antaa neuvontaa sek\xc3\xa4 yksitt\xc3\xa4isille maahanmuuttajille, ett\xc3\xa4 somalialaisten kansalaisj\xc3\xa4rjest\xc3\xb6ille Suomessa. Somalialaisten yhdistyksi\xc3\xa4 on Suomessa kymmeni\xc3\xa4. Suomen somalialaisten liitto huolehtii yhdistysten v\xc3\xa4lisest\xc3\xa4 yhteisty\xc3\xb6st\xc3\xa4.\n_START_SECTION_\nKotoutumisen edist\xc3\xa4minen\n_START_PARAGRAPH_\nSuomen somalialaisten liiton tavoitteena on kehitt\xc3\xa4\xc3\xa4 viranomaisyhteisty\xc3\xb6t\xc3\xa4 sek\xc3\xa4 j\xc3\xa4senten yhteiskuntatietoisuutta. Somaliliiton n\xc3\xa4kemyksen mukaan tulevaisuuden kuva kotoutumisen osalta on p\xc3\xa4\xc3\xa4osin valoisa. Kenties suurin haaste ja teht\xc3\xa4v\xc3\xa4 kotoutumisen edist\xc3\xa4misess\xc3\xa4 on nuorten monikulttuurisen identiteetin vahvistaminen.\n_START_SECTION_\nTy\xc3\xb6llistymisen tukeminen\n_START_PARAGRAPH_\nMaahanmuuttajaj\xc3\xa4rjest\xc3\xb6ill\xc3\xa4 on mahdollisuuksia tukea maahanmuuttajien ty\xc3\xb6llistymist\xc3\xa4 paitsi ty\xc3\xb6llist\xc3\xa4m\xc3\xa4ll\xc3\xa4 heit\xc3\xa4 itse, my\xc3\xb6s vaikuttamalla asenteisiin ja tuomalla j\xc3\xa4rjest\xc3\xb6jen n\xc3\xa4k\xc3\xb6kulmia julkisen keskustelun piiriin. Suomen somalialaisten liitto on j\xc3\xa4rjest\xc3\xa4nyt j\xc3\xa4senilleen seminaareja ja koulutusta suomalaisen ty\xc3\xb6el\xc3\xa4m\xc3\xa4n pelis\xc3\xa4\xc3\xa4nn\xc3\xb6ist\xc3\xa4 ja ty\xc3\xb6nhausta mm. Valmiina t\xc3\xb6ihin \xe2\x80\x93hankkeen ja SORA -hankkeen puitteissa. My\xc3\xb6s ty\xc3\xb6nantajilla on mahdollisuus kysy\xc3\xa4 neuvoa Suomen somalialaisten liitolta maahanmuuttajien ty\xc3\xb6llist\xc3\xa4mist\xc3\xa4 koskevissa asioissa. Liitto ty\xc3\xb6llist\xc3\xa4\xc3\xa4 nuoria kes\xc3\xa4t\xc3\xb6ihin ja aikuisia ty\xc3\xb6kokeiluihin ja ty\xc3\xb6harjoitteluihin.\n_START_SECTION_\nEnnakkoluulojen v\xc3\xa4hent\xc3\xa4minen\n_START_PARAGRAPH_\nYksi liiton keskeisin toimintaperiaate on ennakkoluulojen v\xc3\xa4hent\xc3\xa4minen ja suhteiden l\xc3\xa4hentyminen maahanmuuttajien ja kantasuomalaisten v\xc3\xa4lill\xc3\xa4.\n_START_SECTION_\nRahoitus\n_START_PARAGRAPH_\nSuomen somalialaisten liiton toimintaa rahoitetaan Sosiaali- ja terveysj\xc3\xa4rjest\xc3\xb6jen avustuskeskuksen (STEA), Helsingin kaupungin, Taiteen edist\xc3\xa4miskeskuksen, Svenska Kultuurfondenin sek\xc3\xa4 Ty\xc3\xb6- ja elinkeinoministeri\xc3\xb6n avustuksilla. Lis\xc3\xa4ksi liitolla on omaa varainhankintaa mm. j\xc3\xa4senmaksujen muodossa.\n_START_SECTION_\nTutkimukset\n_START_PARAGRAPH_\nSuomen somalialaisten liitto yll\xc3\xa4pit\xc3\xa4\xc3\xa4 somalialaisiin kohdistuneiden tutkimusten tietopankkia.\n_START_SECTION_\nKulttuurin tuntemus\n_START_PARAGRAPH_\nYksi Suomen somalialaisten liiton teht\xc3\xa4vist\xc3\xa4 on edist\xc3\xa4\xc3\xa4 oman kulttuurin s\xc3\xa4ilymist\xc3\xa4 ja tehd\xc3\xa4 sit\xc3\xa4 tunnetuksi my\xc3\xb6s valtav\xc3\xa4est\xc3\xb6n keskuudessa. N\xc3\xa4in v\xc3\xa4hennet\xc3\xa4\xc3\xa4n ennakkoluuloja, lis\xc3\xa4t\xc3\xa4\xc3\xa4n molemminpuolista ymm\xc3\xa4rryst\xc3\xa4 ja luodaan sek\xc3\xa4 parannetaan suhteita valtav\xc3\xa4est\xc3\xb6n kanssa. Suomen somalialaisten liitto tekee j\xc3\xa4senist\xc3\xb6n keskuudessa tunnetuksi my\xc3\xb6s suomalaisia perinteit\xc3\xa4 ja juhlapyhi\xc3\xa4, edist\xc3\xa4en siten my\xc3\xb6s n\xc3\xa4iden tunnettuutta. Liitto kannustaa viett\xc3\xa4m\xc3\xa4\xc3\xa4n suomalaisia juhlap\xc3\xa4ivi\xc3\xa4, kuten itsen\xc3\xa4isyysp\xc3\xa4iv\xc3\xa4\xc3\xa4 tiedottaen ja j\xc3\xa4rjestelyiss\xc3\xa4 avustaen.\n_START_SECTION_\nBlogi\n_START_PARAGRAPH_\nSuomen somalialaisten liitto yll\xc3\xa4pit\xc3\xa4\xc3\xa4 blogia.'